CELEX: 62004TN0291
Language: fi
Date: 2004-07-16 00:00:00
Title: Asia T-291/04: Enviro Tech Europe, Ltd:n ja Enviro Tech International, Inc:n 16.7.2004 Euroopan yhteisöjen komissiota vastaan nostama kanne

6.11.2004   
            
            
               FI
            
            
               Euroopan unionin virallinen lehti
            
            
               C 273/29
            
         Enviro Tech Europe, Ltd:n ja Enviro Tech International, Inc:n 16.7.2004 Euroopan yhteisöjen komissiota vastaan nostama kanne
   (Asia T-291/04)
   (2004/C 273/58)
   Oikeudenkäyntikieli: englanti
   Enviro Tech Europe, Ltd., kotipaikka Kingston upon Thames, Yhdistynyt kuningaskunta, ja Enviro Tech International, Inc., kotipaikka Illinois, Yhdysvallat, ovat nostaneet 16.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat lakimiehet C. Mereu ja K. Van Maldegem.
   Kantajat vaativat, että ensimmäisen oikeusasteen tuomioistuin
   
               I
            
            
               kumoaa 29.4.2004 annetun komission direktiivin 2004/73/EY (EUVL L 152, s. 1) siltä osin kuin n-propyylibromidi on luokiteltu helposti syttyväksi aineeksi (R11) ja ryhmään 2 kuuluvaksi lisääntymiselle vaaralliseksi aineeksi (R60);
            
         
               II
            
            
               toteaa, että komissio on vastuussa vahingosta, jonka kantajat ovat tähän päivään mennessä ja tämän menettelyn aikana kärsineet komission lainvastaisen menettelyn johdosta, johon sisältyy myös se, että komissio epäsi kantajien pyynnön ja teki siihen liittyen riidanalaisen päätöksen, sekä toteaa, että komissio on velvollinen korvaamaan kyseiset vahingot määrällä, joka on tällä hetkellä 350 000 euroa;
            
         
               III
            
            
               toteaa, että komissio on vastuussa välittömästi uhkaavasta ja riittävällä varmuudella ennakoitavissa olevasta vahingosta siinäkin tapauksessa, että kyseistä vahinkoa ei voida määritellä täsmällisesti;
            
         
               IV
            
            
               velvoittaa komission korvaamaan tästä oikeudenkäynnistä aiheutuvat oikeudenkäyntikulut kokonaisuudessaan.
            
         Oikeudelliset perusteet ja pääasialliset perustelut
   Kantajat vaativat, että vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kahdennenkymmenennenyhdeksännen kerran 29 päivänä huhtikuuta 2004 annettu komission direktiivi 2004/73/EY (1) kumotaan siltä osin kuin se koskee n-propyylibromidin luokittelua.
   Oikeudelliset perusteet ja pääasialliset perustelut, joihin tässä asiassa vedotaan, ovat samat kuin asiassa T-422/03, Enviro Tech Europa ja Enviro Tech International vastaan komissio (EUVL 2004, C 47, s. 35).
   
      (1)  EUVL L 152, s. 1.